Ghana Independence Act 1957

De Ghana Independence Act 1957 be an Act of de Parliament of de United Kingdom wey na dem grant de Gold Coast fully responsible government within de British Commonwealth of Nations under de name of Ghana. Na de Act receive royal assent on 7 February 1957 wey na Ghana cam into being on 6 March 1957.

 Background 
Na dem no fi attain Independence within de British Commonwealth by a dependent territory like de Gold Coast widout legislation dem pass for Westminster. De main provisions of de Act closely follow de Statute of Westminster den de Ceylon Independence Act 1947. Na dem achieve de grant of independence to de Gold Coast by two separate legislative operations, namely, de passing of de Act den de making of de Ghana (Constitution) Order insyd Council 1957."The Legislation Providing for the Grant of Independence to Ghana". Journal of African Law. 1 (2): 99–112. Summer 1957. doi:10.1017/S0021855300000176. JSTOR 745294. S2CID 249895708. A matter wey na e complicate de legislation be dat wat na cam turn Ghana na e no be a single constitutional unit buh rather four distinct areas: 

 De Gold Coast Colony wich na e be a Crown Colony den der fore part of Her Majesty ein dominions;
 Ashanti wich na e sanso be a Crown Colony den part of Her Majesty ein dominions;
 De Northern Territories of the Gold Coast wich na e ebe a British Protectorate wey no be part of Her Majesty ein dominions; den
 British Togoland wich na e be a United Nations trust territory wey e no be part of Her Majesty ein dominions.

Plus respect to de Northern Territories, na de legislation terminate de agreements plus de native chiefs on wich na de protectorate status be based. Plus respect to British Togoland, na dem hold a referendum make e determine de consent of ein people make dem unite plus de rest of wat go be cam Ghana. Plus effect from wen na de Act enter into force all of wat cam be Ghana cam turn part of Her Majesty ein dominions as a single, unified dominion named Ghana.

 Road to Independence 
Na de independence legislation begin dey take shape dey follow de return of de Convention People's Party to power for de Gold Coast general election of 1954. Na de party win 79 out of 104 seats. Na de Gold Coast government express ein hope of achieving independence within de lifetime of de new assembly.

 Independence Day 
Na dem choose de 6 March independence date for ein historical significance: On 6 March 1844, na a group of Fante chiefs insyd Ghana sign a treaty plus de then British governor. Dat treaty, wich cam be known as de Bond of 1844, cam make e symbolise de sovereignty of de local government of indigenous authorities.

 References 
Category:1957 insyd international relations
Category:1957 insyd Ghana
Category:February 1957 insyd de United Kingdom
Category:February 1957 insyd Africa
Category:Ghana–United Kingdom relations
Category:Independence acts insyd de Parliament of the United Kingdom
Category:United Kingdom Acts of Parliament 1957
Category:Ghana den de Commonwealth of Nations
Category:United Kingdom den de Commonwealth of Nations